text: Så starter skibsfesten!
  02 august 2014 kl. 08.23
  Lørdag starter Tall Ships Races i Esbjerg officielt. De sidste skibe lægger til kaj her til formiddag.
  I alt 63 store skibe ligger i Esbjerg Havn de kommende fire dage. De fleste er ankommet de seneste dage, mens de tre sidste er kommet her til formiddag.
  Der i blandt danske Georg Stage og det største skib til Tall Ships Race, det russiske Kruzensthern, som er 113 meter langt og 51 meter højt.
  Med de sidste tre skibe i mål, afsluttes racet.
  Selvom der allerede i går var masser af mennesker på havnen, er det først klokken 13.30 i dag at Esbjergs borgmester, Johnny Søtrup, officielt åbner begivenhederne, som fortsætter, indtil skibene forlader havnen igen tirsdag eftermiddag.
  Læs mere om Tall Ships Races hjemmeside her.
  